Вакизаши

[мини|400п|''„Даито“'' (горе) и ''„вакизаши“'' (долу) ''„[даишо“* сет, заедно со примероци во основен облик, покажувајќи ја разликата во должината.]]
*'Вакизаши*' — едниот од традиционално направените [[Јапонски меч|јапонски мечеви]] *(„нихонотоо“)* кои ги носеле [[Самурај|самураите]] во [[Историја на Јапонија|Феудална Јапонија]].

== Опис ==
*Вакизаши* обично има сечило помеѓу 30 и 60 см, со оние в*акизаши* мечеви кои за малку ја достигнуваат должината на *катаната* се нарекуваат *оо-вакизаши,* додека оние в*акизаши* мечеви кои за малку ја достигнуваат должината на *танто-*мечевите се нарекуваат *коо-вакизаши*. В*акизашите* кои се носеле заедно со *катаните* биле официјален знак дека носителот е самурај или мечувалец. Кога се носеле заедно, како сет, мечевите се нарекувале *даишо*, што буквално се преведува како „голем-мал“. *Катана* бил „големиот“ или долгиот меч, а *уакизаши* бил „малиот“ или придружниот меч. В*акизаши* не се нужно само помала верзија на *катаната*; тие можат да бидат стопени поинаку и да имаат различен пресек.

== Историја и употреба ==
Производството на мечеви во Јапонија е поделено на специфични временски периоди:
* *Јокотоо* (антички мечеви, до 900 г.)
* *Котоо* (стари мечеви од 900 – 1596 г.)
* *Шинтоо* (нови мечеви од 1596 – 1780 г.)
* *Шиншинтоо* (понови мечеви од 1781 – 1876 г.)
* *Гендаитоо* (модерни мечеви од 1876 – 1945 г.)
* *Шинсакутоо* (новоизработени мечеви од 1953–)

*Уакизаши* се користеле уште во XV или XVI век. *Уакизаши* се користеле како резервен или помошен меч; се користеле и за борби од близу, или за обезглавување на поразен противник, а понекогаш и за извршување на *сеппуку*, ритуално самоубиство. *Уакизаши* бил еден од неколкуте кратки мечеви што биле достапни за употреба од страна на самураите, вклучувајќи ги и мечевите *јорои-дооти* и *чиса-катана*. Терминот *уакизаши* првично не опишувал мечеви со која било официјална должина на сечилото и бил кратенка од *уакизаши но катана* („меч што се носи странично“); терминот се однесувал на придружните мечеви од сите големини. Дури во [[Едо период]]от во 1638 година, кога владетелите на Јапонија се обиделе да ги регулираат типовите мечеви и социјалните групи на кои им било дозволено да ги носат, биле официјално поставени должините на *катана* и *уакизаши* мечевите.

Канзан Сатоо, во својата книга насловена *„Јапонскиот меч“*, забележал дека се чини дека немало некоја посебна потреба од *уакизаши* мечот и сугерира дека тој можеби станал попопуларен од *тантоо* мечот затоа што бил посоодветен за борби во затворени простории. Тој го споменал и обичајот гостите да ја оставаат *катаната* пред вратата на замокот или палатата кога влегувале, но притоа продолжувале да го носат *уакизаши* мечот внатре. Додека носењето *катана* било ограничено на класата самураи, *уакизаши* мечеви со законска должина *(коо-уакизаши)* можеле да носат општествената класа *чоонин,* која ги вклучувала трговците. Ова било вообичаено при патувањето поради ризикот да бидат пресретнати од разбојници. *Уакизаши* се носеле на левата страна, прицврстени на појасот на половината ([[c:Category:Uwa-obi (himo)|*ува-оби* или *химо*]]).

<gallery mode="packed" style="text-align: center;" heights="150" perrow="3" caption="ГАЛЕРИЈА">
Податотека:Blade and Mounting for a Short Sword (Wakizashi).jpg|Надворешноста на лакиран *уакизаши* меч, направен по [[маки-е]] техника. Сечилото е направено од Фусамуне, кон крајот на XV - почеток на XVI век, а кориците (футролата) од XVIII век.
Податотека:Edo period Wakizashi.jpg|Уакизаши од [[Едо период]]от.
Податотека:Wakizashi with koshirae and related parts.jpg|Расклопен старински јапонски *уакизаши* со *коширае* и слични делови, со јасно видлив *хамон* (средишната линија на остриот дел од сечилото).
Податотека:Wakisashi-IMG 4686-87-88.jpg|„Уакисаши“ искован од [[Санпин Масатоши]], ран XVII век. Расклопените *коширае* ги прикажуваат *тсуба* (штитникот), парот *коогаи* (игли за коса) и *Козука'' (мал скриен нож) деловите. Изложени во Британскиот музеј.


## Поврзано
* Корица за јапонски меч
* Оодачи
* Тачи
* Тсуруги
* Учигатана

## Наводи

## Надворешни врски
* Водич за јапонски мечеви од Ричард Штајн 
* Уакизаши, јапонски меч 

Категорија:Статии со текст на јапонски
Категорија:Самураи
Категорија:Јапонска култура
Категорија:Зборови што ги нема во ТРМЈ